google/wiki40b huggingface dataset:
Due Date

Handling

Peter Highman (Robert Downey jr.) må være i Los Angeles om fem dager for å være til stede under kona Sarahs (Michelle Monaghan) fødsel av deres førstefødte. Det ser ikke ut til å være noe problem da han bare skal ta flyet fra Atlanta. Men så skjer det utenkelige: etter at Ethan Tremblay (Zach Galifianakis), som sitter rett bak ham på flyet, bruker ordene "terrorist" og "bombe" på flyet, blir Peter skutt av en politimann ombord på flyet.
Peter og Ethan blir umiddelbart kastet ut, og Peters bagasje og lommebok blir igjen på flyet. Han ville helst unngått det, men det finnes ingen annen mulighet – han må sitte på med Ethan til Los Angeles. Det viser seg å bli en tur som består av katastrofe etter katastrofe, og Peter må frustrert se at muligheten til å være med Sarah under fødselen langsomt forsvinner i det fjerne.
American Biographical Institute

American Biographical Institute (ABI) er en amerikansk bedrift i Raleigh, North Carolina som selger fiktive titler og sertifikater. Den har vært i drift siden 1967 og er en av de mest kjente innen såkalt hvem er hvem-svindel. Bedriften tjener penger ved å tilby individer å kjøpe en lang rekke forskjellige titler og utmerkelser og betale for oppføring i oppslagsverk. Den mest kjente tittelen bedriften selger er "man of the year" eller "woman of the year".
Mariánské Lázně

Geografi

Byen ligger ca. 630 moh. i en sørvendt dal med flere kilder med naturlig mineralvann. Den lille elven Úšovický potok (Schneiderbach) renner gjennom dalen. Ca. 1 km nord for byen er denne demmet opp til et drikkevannsreservoar.  Selve spaområdet ligger i den øvre delen av dalen, med spabygninger, parker og store hoteller fra siste halvdel av 1800-tallet.
Den nedre delen av dalen har et mer ordinært småbypreg. Her finnes også buss- og jernbaneforbindelsene.

Navn

Navnet Mariánské Lázně dukker først opp i 1786. Dette var like etter regjeringstiden til Maria Teresia av Østerrike, og noen hevder at byen bærer hennes navn.  Andre mener at navnet stammer fra jomfru Maria,  og bildet av henne som hang i nærheten av Kříž (kors)-kilden.

Historie

Befolkningen i Mariánské Lázně visste om de helbredende kildene i dalen allerede på 1200-tallet, men utviklingen som kursted startet ikke før på begynnelsen av 1800-tallet.
I 1528 fikk kongen av Böhmen, Ferdinand undersøkt kildene med hensyn til saltinnhold. På slutten av 1700-tallet startet prelaten i Teplá-klosteret (som eide området), dr. Jahn Josef Nehr, en systematisk undersøkelse av vannets helbredende egenskaper. I 1805 startet han byggingen av den første spabygningen. Antall besøkende steg raskt, og kurstedet ble utbygd i takt med dette. I 1865 fikk stedet bystatus, og den internasjonale berømmelsen var stigende. Perioden mellom 1870 og 1914 var stedets gullalder; byen tiltrakk seg en mengde berømtheter bl.a. Mahler, Nietzsche, Kafka, Ibsen, Twain og Freud. I 1927 ble flyplassen Skláře bygd for langveisfarende gjester, men denne har ikke lenger noen betydning.
Perioden etter andre verdenskrig var preget av nedgang, men etter 1990 har byen igjen begynt å øve sin tiltrekning på de bemidlede.
Roy Innis

Bakgrunn

I 1946 flyttet Roy Innis med sin mor fra De amerikanske Jomfruøyer til New York City, der han tok eksamen ved Stuyvesant High School i 1952. Ved 16 års alder gikk han inn i den amerikanske armé, og ved 18 års alder ble han dimittert med heder. Han begynte da på utdannelse i kjemi ved City College i New York, som førte til en plass som forskningskjemiker ved Vick Chemical Company og Montefiore Hospital.

Politisk engasjement

Roy Innis engasjerte seg i borgerrettsbevegelsen i Harlem i New York i 1963, og i 1965 ble han valgt som leder av den lokale gruppen av Congress of Racial Equality (CORE). I 1968 ble han valgt til nasjonal leder for organisasjonen.
Innis utarbeidet Community Self-Determination Act fra 1968 og fikk to partis støtte for dette lovforslag med en tredjedel av det amerikanske senat, og over 50 kongressrepresentanter. Dette var første gang i USAs historie at et lovforslag som var blitt utarbeidet i en svart organisasjon ble tatt opp i USAs kongress.
Innis var også lenge aktiv i strafferettslige spørsmål, deriblant i debatten om våpenkontroll og Det annet konstitusjonstillegg. Etter å ha mistet to sønner på grunn av bevæpnede forbrytere, ble han en talsmann for lovlydige borgeres rett til selvforsvar.
I primærvalget til New York Citys borgermester i 1993 utfordret Innis som demokratenes kandidat David Dinkins, for å bli den første afroamerikaner å inneha embetet. Med tanke på hans konservative standpunkter erklærte han at det demokratiske partiet var det eneste som kunne endre den bestående ettpartiideologien i New York City. Han fikk bare 25 prosent av stemmene.
I 1998 sluttet Innis seg til Libertarian Party og overveide seriøst å stille opp som partiets kandidat i det årets guvernørvalg i delstaten New York, men bestemte seg til slutt for å avstå med henvisning til sine verv for CORE.
Waldbröl

Religion

I Waldbröl består 47% av befolkningen av protestanter og 25% av katolikker. I tillegg er det en stor andel muslimer i byen (grunnet stor innvandring).
Calathus rotundicollis

Utbredelse

Calathus rotundicollis finnes i Europa. Ikke i Norge.

Utseende

Calathus rotundicollis er nær 1 cm lang og en generelt litt smale løpebiller med lange slanke bein. Oversiden er ganske flat, mens buksiden er mer rund. Den er brunlig svart på farge. Antenner og bein er ganske mørke brun-røde. Antennens fjerde ledd med fine korte hår og en lang børste/børster i spissen. (Krever forstørrelse for å se). Kloen (kloleddet) ytterst på beina har fine tenner på innsiden. Dekkvingene to børstepunkt i det tredje rillemellomrom. Brystskjoldets bakhjørner litt nedtrykt, med tydelige bakhjørnevinkler, ikke avrundet.

Levevis

Larvene lever som predatore.  
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Goebbelsbarna

Goebbelsbarna er betegnelsen på Josef og Magda Goebbels' seks barn, og som ble drept av sin mor i Førerbunkeren 1. mai 1945. Joseph Goebbels var propagandaminister i det nazistiske Tyskland fra 1933 til 1945 og blant Adolf Hitlers nærmeste medarbeidere.
I forkant av drapene hadde SS-legen Helmuth Kunz forsøkt å overtale foreldrene å sende barna til et sykehus under Røde Kors' beskyttelse, men de nektet dette utfra begrunnelsen om at de var jo Goebbels' barn.
Barna hadde lagt seg og Kunz ga da dem en morfininjeksjon hver slik at de skulle sovne, med begrunnelse at dette var en slik sprøyte «barn og soldater nå må ha». Men Kunz klarte ikke å forgifte barna og Magda fikk da tak i Hitlers personlige lege, dr. Ludwig Stumpfegger som assiserte henne mens hun etter omtrent ti minutter forgiftet barna ved å åpne munnen og knuse giftampullen mellom tennene på de sovende barna. Den eldste, Helga hadde i de siste dagene før drapene vært urolig og spurt hva som skulle skje. Kvestelser på kroppen og stygge skrammer i ansiktet kan tyde på at hun har satt seg til motverge og at de måtte bruke vold.
Barna hadde tidligere vært profilert i propagandaen som en del av Goebbels «perfekte nasjonalsosialistiske familie».
Alle hadde fornavn som begynte på bokstaven H, som en oppkalling etter Hitler.
Ǧ

Ǧ eller ǧ (G med hake) er den trettende bokstaven i det skoltesamiske alfabetet. Den representerer en stemt affrikat palatal konsonant som med lydskrift skrives som [ɟ͡ʝ].
Noen ganger brukes bokstaven for romanisering av for eksempel arabisk og den representerer da en post-alveolar frikativ, altså lyden [dʒ].
Bokstaven må ikke forveksles med den tyrkiske bokstaven Ğ (G med breve).
Top Ten Club

Top Ten Club var en rockescene i Hamburg i Tyskland stiftet 9. juli 1960 av Peter Eckhorn. Lokalene lå i Reeperbahn 136. Top Ten Club var en konkurrent til Kaiserkeller, og hadde skaffet seg Tony Sheridan and the Jets etter at de hadde sett seg lei av Kaiserkellers eier Bruno Koschmiders oppførsel og fikk et bedre tilbud av Eckhorn. 
The Beatles hadde en muntlig avtale med Eckhorn om å spille der også. Da Koschmider fikk vite det, ble han rasende og terminerte kontrakten. The Beatles dro ned rett over en måned etter at Harrison hadde fylt 18, og dermed var gammel nok til å få arbeidstillatelse. De opptrådte på Top Ten Club fra 1. april til 1. juli 1961.
Top Ten Club ble også brukt av en rekke andre engelske musikere som hadde senere suksess på 1960-tallet, som Elton John og Ritchie Blackmore. Lokalet er per 2017 brukt av utestedet Moondoo.
Allan Williams dannet sitt eget Top Ten Club i Liverpool, men stedet brant ned seks dager etter åpningen. Navnet ble også brukt på et arrangement i Manchester i 1963.
William Cook

Karriere

Cook startet fotballkarrieren for Port Glasgow Juniors, før han i 1930, som 21-åring, ble plukket opp av storklubben Celtic.

Celtic

En uke etter å ha signert for Celtic, debuterte Cook for klubben i en kamp mot Ayr. I sin første sesong for Celtic spilte han seg til fast plass på laget som vant Scottish Cup i 1931.

Everton

Celtic og Everton ble enige om en overgang for Cook i desember 1932. Allerede i sin første sesong, vant klubben FA-cupen. I 1938-39-sesongen var han fast inventar på laget som vant den engelske 1. divisjonen.

Landslag

Cook fikk sin debut for det irske landslaget i september 1932, i en kamp som endte med 0-2 tap mot Skottland. Han beholdt plassen sin på landslaget frem til utbruddet av andre verdenskrig, og fikk også bære kapteinsbindet ved flere anledninger.
Victory in Europe Day

Victory in Europe (VE) Day (Seier i Europa-dagen) fant sted den 8. mai 1945, og var dagen da de allierte offisielt feiret deres seier over Adolf Hitlers Nazi-Tyskland.
VE-dagen ble markert mange steder i Europa. I London deltok over en million mennesker i feiringen. Massene samlet seg blant annet foran Buckingham Palace, hvor den britiske kong George VI og statsminister Winston Churchill viste seg på balkongen.
I USA dediserte president Harry S. Truman, som samme dag feiret sin 61-årsdag, seieren til sin forgjenger Franklin D. Roosevelt. Roosevelt døde den 12. april, mindre enn en måned før feiringen av seieren over Nazi-Tyskland.
De allierte hadde avtalt å gjøre den 9. mai til VE-dag, men vestlige journalister offentliggjorde nyheten om Tysklands overgivelse tidligere enn planlagt. De vestlige allierte valgte derfor å flytte VE-dagen én dag frem. Sovjetunionen valgte derimot å holde fast ved den avtalte dato. Russland og enkelte andre land feirer stadig annen verdenskrigs europeiske avslutning den 9. mai.
Den 8. mai 1945 var størstedelen av Tyskland allerede okkupert av de allierte, og VE-dagen fikk derfor ikke noen vesentlig praktisk betydning for sivile tyskere i disse områdene. I årene like etter den annen verdenskrigs avslutning ble VE-dagen av brorparten av den tyske befolkning sett som et nederlagets dag. Som årene gikk, endret mange tyskere dog gradvis sin oppfatning av dagens betydning. I 1985 holdt den tyske president Richard von Weizsäcker en tale i forbindelse med 40-årsdagen for den tyske overgivelse, hvor han omtalte den 8. mai som en befrielsesdag fra det nazistiske regime. Ved 60-årsjubileet den 8. mai 2005 feiret man i Tyskland dagen som «demokratiets dag».
Orlando (navn)

Etymologi

Orlando er en italiensk form av tyske Roland, som har opprinnelse i gammelhøytyske Hrōdland og Hrōdnand, dannet av hrōd, «prisning, ære, berømmelse», og nenden, «våge».
Kopparmora

Kopparmora er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 631 innbyggere.
Ion Gheorghe Maurer

Biografi

Maurers, hvis bestefar hadde emigrert fra Transilvania til Romania, var sønnen til en lærer og en fransk mor. Andre kilder påstår at hans far var fra Alsace og hadde vært fransklæreren til prins Carol (senere kong Carol II av Romania). Maurer studerte rettsvitenskap ved Universitetet i București og senere i Paris, var utdannet som advokat og arbeidet også en periode som dommer. Han forsvarte ulike venstreorienterte i Romania i 1930-årene. I 1936 ble han medlem av Det rumenske kommunistpartiet (PCR) og ble selv arrestert og dømt to ganger for sine antifascistiske aktiviteter. Han var medlem av kommunistpartiets sentralkomité fra 1945 til 1974, og av eksekutivkomitéen fra 1965 til 1974. Som tilhenger av Gheorghe Gheorghiu-Dej, den dominerende politiske skikkelsen i Romania like etter andre verdenskrig, ble han tildelt flere viktige embeter. Det første større embetet var utnevnelsen av Maurer som utenriksminister i juli 1957, et embete han beholdt til januar 1958. 
Han ble utnevnt til formann i nasjonalforsamlingens presidium i 1958, og satt i dette vervet frem til 1961, da han ble valgt til statsminister for en 13-årsperiode. Etter Gheorghiu-Dejs død i 1965, var han en viktig bidragsyter til å få Nicolae Ceaușescu til makten, men Maurer selv ble satt i skyggen av Ceaușescu etter at sistnevnte kom til makten.  
Maurer, som var gift to ganger og som hadde to døtre med sin første kone, Dana Gavrilovici, og en sønn, Jean Maurer, med sin annen kone, døde den 18. februar 2000 i București i en alder av 97 år.
Lianshan (Qingyuan)

Lianshan (kinesisk: 连山壮族瑶族自治县; pinyin: Liánshān zhuàngzú yáozú Zìzhxiàn) er et autonomt fylke i den kinesiske provinsen Guangdong. Det ligger i byprefekturet Qingyuan.
Befolkningen var på 111 780 innbyggere i 1999.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Baima-tempelet

Baima-tempelet det vil si Den hvite hests tempel, (forenklet kinesisk: 白马寺; tradisjonell kinesisk: 白馬寺; pinyin: Báimǎ Sì, Wade-Giles: Paima szu) var i følge overleveringene det første buddhisttempelet i Kina. Da skal ha blitt bygget i 68 e.Kr. under keiser Ming av det østlige Han-dynasti i hovedstaden Luoyang.
Tempelkomplekset ble flere ganger ombygget både under Ming-dynastiet (1368 til 1644) og det derpå følgende Qing-dynastiet (1644 til 1912), det ble også foretatt store forandringer påde i 1950-årene og etter Kulturrevolusjonens ødeleggelser. Senere, etter år 2000, er det blitt tilbygget kopier av berømte turistmagneter. helligdomer i India og Thailand. Ved dette ønsket man også å besegle det kulturelle samarbeide mellom Folkerepublikken Kina og disse landene. Det indiske tempelet er en replikk av den store stupaen i  Sanchi, i det thailandske området reises en kopi av Shwedagon-pagoden.
Highlands Coffee

Highlands Coffee er en vietnamesisk kaffebarkjede og produsent og distributør av kaffeprodukter. Selskapet ble etablert i Hanoi av amerikansk-vietnameseren David Thai i 1998.
Central-linjen

Historie

Linjen ble først åpnet under navnet Central London Railway i 1900. Den gikk da mellom Shepherd's Bush og Bank. I 1908 ble den utvidet vestover til Wood Lane Exhibition, en stasjon som ble opprettet i forbindelse med den fransk-britiske utstillingen som ble arrangert det året. Østover ble den utvidet til Liverpool Street i 1923.
Nye utvidelser fulgte i 1930-årene, og videre arbeid pågikk ved utbruddet av andre verdenskrig. En uferdig tunnel ble da brukt som ammuniasjonsfabrikk, ettersom den var meget godt beskyttet mot bombing. Denne seksjonen ble åpnet i 1947.
Central-linjen var den første som innførte regelmessige høytalermeldinger om neste stoppested og hvilke linjer man eventuelt kan bytte til der. Annonseringene er ferdiginnspilt og blir automatisk sendt over høytaleranlegget på riktig sted.
Linjen fikk automatisk togstyringssystem i 1996, og dette ble tatt i bruk over en periode på noen få år. Togene er nå automatiske, og føreren trenger kun å stenge dørene og trykke på en startknapp, så kjører toget i trygg hastighet til neste stasjon og stopper der.
Strekningen mellom Epping og Ongar ble nedlagt i 1994. Den hadde aldri vært betjent av normalt trafikk, og den eneste årsaken til at den eksisterte var at det ved Ongar lå en stor bunker som skulle brukes av myndighetene i tilfelle krig. Denne ble nedlagt i 1994, og det var da ikke lenger behov for strekningen.
25. januar 2003 sporet et tog av ved Chancery Lane, etter at en trekkmotor falt av og havnet på sporet. 32 passasjerer ble skadet. Hele linjen ble stengt inntil man hadde funnet årsaken til at motoren falt av og gjort utbedringer på materiellet. I mars 2003 var et begrenset tilbud i drift, og i løpet av april kom linjen i full drift igjen.

Vogner

Central-linjen betjenes av "1992 stock"-tog, disse brukes også på Waterloo & City-linjen, men med kortere tog. På Central-linjen har hvert tog åtte vogner, hver med en lengde på 16,25 meter. Et tog har 272 sitteplasser i form av benker langs veggene i togets lengderetning, og en totalkapasitet på 890 når de beregnede 620 ståplassene medregnes. Som på de andre dyptgående linjene har togene en smal og lav sylinderformet profil slik at de passer inn i de trange tunnelene.
Tune kirke

Den eldste Tune kirke

Dagens Tune kirke står der det tidligere har stått minst to eldre kirker. Den eldste kirken ble bygget senest rundt 1100, for da nevnes den i Borgartingsloven som en av seks fylkeskirker i Viken. Da denne kirken, en romansk steinkirke i kleberstein, ble bygget, kan det ha vært på grunnen til en eldre trekirke. Steinkirken fra 1100-tallet ble revet i 1863. Under rivingen ble det funnet en stein med årstallet 1055 i romertall. Dette kan muligens ha vært kirkens byggeår.

Kirken fra 1865

I 1865 ble det bygget en ny, større kirke etter at den gamle var revet. Denne hadde hele 1100 sitteplasser. I 1908 brant kirken og ble totalskadd. Det var mistanke om at brannen var påsatt.

Dagens kirke

Dagens Tune kirke ble bygget på samme sted som den nedbrente kirken fra 1865 stod. Den ble innviet 30. desember 1910.
Kirken er tegnet av arkitekt Heinrich Jürgensen. Kirken ble pusset opp i forbindelse med 50-årsjubileet, og senere ved henholdsvis 75- og 100-årsjubileene.
Boswellia serrata

Boswellia serrata , også kalt «indisk røkelse», er et urteekstrakt som hentes ut fra kvaen til trær i planteslekten Boswellia. Disse trærne er utbredt i de tropiske delene av Afrika og Asia. Det er fra boswellia-trærne vi blant annet får virak, bedre kjent som røkelse, et produkt som brennes uten flammer for å skape en god aroma.
Band-e Amir

Band-e Amir (persisk: بند امیر) viser til seks innsjøer beliggende høyt i Hindu Kush-fjellene i det sentrale Afghanistan. De ligger i ca. 3 000 meters høyde, vest for de kjente Buddha-statuene i Bamiyandalen. Selve navnet Band-e Amir, som bokstavelig talt betyr «kommandørens demning», refererer til kommandøren av de trofaste, imam Ali, den første sjiamuslimske imamen og den fjerde kalifen av sunnimuslimer. Innsjøene ble dannet av vann rikt på karbondioksid som strømmet ut av forkastninger og brudd for å avsette kalsiumkarbonat i regnvann i form av travertinvegger, som i dag samler vannet i innsjøene. De er dermed unike ved at de er delt med demninger av en type mineralavleiring.
Vannet i innsjøene er dypblått. Området er hjemmet til blant annet villgeiter og villsauer, i tillegg til ulv, rev, fisk, og dessuten en fugl som bare finnes i Afghanistan, nemlig den afghanske snøfinken.

Historie

Band-e-Amir har vært et populært turistmål i Afghanistan siden 1950-årene, men antallet tilreisende stoppet nesten opp i årene mellom 1979 og 2001. Stedet skulle i realiteten bli Afghanistans første nasjonalpark på 1960-tallet, men på grunn av ustabilitet i den sentrale regjeringen på den tiden skjedde ikke dette. I 2004 fikk Band-e Amir beskyttelse som et verdensarvområde. I 2008 erklærte National Environment Protection Agency of Afghanistan med støtte fra United States Agency området for Afghanistans første nasjonalpark. 
Den verdenskjente Bollywood-filmen Dharmatma fra 1975 med Feroz Khan og Hema Malini ble filmet i Band-e Amir.

Bekymringer

Problemer de besøkende står overfor er ujevnt terreng, steinete platå, mangel på grunnleggende fasiliteter og minelagte, ikke-asfalterte veier. De omkringliggende veiene var tungt minelagt av lokale militser og Taliban under deres respektive regjeringstider. Bare et smalt spor er ryddet for miner og er i bruk av trafikken. 
Den eneste tilgjengelige basaren er en liten en som ligger ved siden av Band-e Haibat, der noen grunnleggende ting kan fås kjøpt. På grunn av manglende oppmerksomhet og fravær av noen vedlikeholdsansvarlig utgjør det økende antallet besøkende en trussel for den økologiske balansen i disse innsjøene, blant annet uregulert beite og visnende busker. Dette kan føre til sterk jorderosjon og til og med jordskred. Fiske ved bruk av strøm fra mobile aggregater og eksplosiver som granater har skadet det akvatiske økosystemet. Ifølge Wildlife Conservation Society har mye av parkens dyreliv gått tapt. På grunn av manglende finansiering for avfallshåndtering har menneskelig avfall og søppel ført til økt forurensning. I 2008 forbød den afghanske regjeringen bruken av båter med bensinmotorer på vannene.
Drucina

Utseende

Store, brunsvarte sommerfugler med lange forvinger. Vingenes overside er brunsvart med lysblå (Drucina championi) eller oransje (Drucina leonata) og hvite  felter, men uten øyeflekker. Undersiden er brunlig med hvite flekker på forvingen.

Levevis

Larvene lever sannsynligvis på bambus i slekten Chusquea.

Utbredelse

Slekten er utbredt i Mellom-Amerika fra Mexico til Panama.
Helios Airways

Helios Airways var et gresk-kypriotisk flyselskap, etablert 1998 som det første uavhengige privateide flyselskapet på Kypros. I mai 2000 hadde de sin første chartertur til London Gatwick. På grunn av økonomiske problemer etter et havari, ble selskapet lagt ned i 2006.
Selskapet hadde gjennom sin drift fem fly i sin flåte, bestående av fire Boeing 737 og ett Airbus A319.

Ulykker

20. desember 2004 mistet en Boeing 737,samme fly som nedenfor, fra Warszawa trykk i kabinen og tre passasjer måtte i all hast til sykehuset da flyet landet i Larnaka.
15. august 2005 styrtet et av selskapets fly (Helios Airways Flight 522) utenfor Marathon i Hellas, på vei mellom Larnaka og Athen. Alle 121 ombord omkom.
Verdensmesterskapet i fekting

Verdensmesterskapet i fekting er et mesterskap som blir arrangert av Fédération Internationale d'Escrime (FIE).  Verdensmesterskapet i fekting er etter Sommer-OL, den mest prominente turneringen i fekting. Det blir fektet i øvelsene sabel, florett og kårde.
Gamle Dyrskartunnel

Historie

Den eldste av disse tre trasèene inneholder en av de eldste tunneler i Norge.
Veien åpnet i 1886 uten tunnelen, men den ble påbegynt like etterpå og åpnet i 1900. Tunnelen er cirka 60 meter lang, for en stor del hugget ut i fjellet, men med hvelving i naturstein i den søndre enden. Den ble bygget for å forbedre forholdene vinterstid på grunn av mye snø og stor rasfare.
Den ligger i skråningen ovenfor dagens tunnel, Haukelitunnelen, som tar trafikantene under hele Dyrskar.
Tunnelen ble bare brukt i 19 år, for i 1919 ble veien lagt om til andre siden av skaret. Traséen fra 1919 ble igjen lagt om i 300m lengde da tunnelen ble bygget på 60-tallet, da denne krysset veitraséen der betong-kulverten er.

Dagens vei

I 1968 åpnet dagens E134 trasé. Denne ble bygget som helårsvei og går på forhøyninger i terrenget store deler av veien over vidda for å minske snøproblemene. Forbi Dyrskar går E134 i Haukelitunnelen som passerer nesten direkte under Gamle Dyrskartunnelen. Haukelitunnelen består egentlig av 2 deler, Dyrskartunnelen (vestre del) og Pepparsteintunnelen (østre del). De to tunnelene er bygd sammen ved Dyrskar igjennom en betongkulvert med ventilasjon og rømningsvei.

Adkomst

Den kanskje enkleste, ikke korteste, men fineste adkomsten er å parkere ved høyeste punkt på veien igjennom Dyrskar. Der finner man en bauta som markerer høyden, for så å følge den gamle veien tilbake til tunnelen. Langsmed denne veien får man fin utsikt over Dyrskar og Ulevåvatn.
Leucochitonea

Utseende

Nokså små til middelsstore (vingespenn ca. 30-45 millimeter) smygere. Vingene er hovedsakelig hvite, men med mørke ytterkanter. Thorax har gule hår på sidene.

Utbredelse

Slekten er utbredt i det østlige og sørlige Afrika.
Sideskip

Sideskip i en kirke eller basilika er rommet mellom skipets søyler eller pilarer og sidemurene.